Urmareste Modifică dimensiunea fontului: Play

Bucureşti, 24 nov /Agerpres/ - Ioan Becali a fost condamnat joi de Curtea de Apel Bucureşti la 7 ani şi 4 luni închisoare, iar fratele său Victor Becali - la 5 ani şi 8 luni închisoare, în dosarul în care sunt acuzaţi că au mituit-o pe fosta judecătoare Geanina Terceanu.



În acelaşi dosar, Cristian Borcea, fost preşedinte executiv al clubului de fotbal Dinamo, a fost condamnat la 7 ani şi 10 luni închisoare, iar Geanina Terceanu a primit 5 ani şi 6 luni.



Instanţa a mai dispus confiscarea sumei de 195.000 euro de la Geanina Terceanu, banii reprezentând mita primită de aceasta.



Decizia nu este definitivă. AGERPRES/(AS - autor: Eusebi Manolache, editor: Georgiana Tănăsescu)